﻿ Preuzeto sa [www.pravno-informacioni-sistem.rs](http://www.pravno-informacioni-sistem.rs/)

**Redakcijski prečišćen tekst**

Na osnovu člana 178. stav 3. Zakona o policiji („Službeni glasnik RS”, br. 6/16 i 24/18),

Ministar unutrašnjih poslova donosi

**PRAVILNIK**

**o nagradama i priznanjima u Ministarstvu unutrašnjih poslova**

"Službeni glasnik RS", br. 38 od 18. maja 2018, 64 od 5. maja 2020, 159 od 30. decembra 2020, 24 od 19. marta 2021, 83 od 27. avgusta 2021, 80 od 15. jula 2022.

**Uvodna odredba**

Član 1.

Ovim pravilnikom propisuju se vrste nagrada i priznanja koje dodelјuje Ministarstvo unutrašnjih poslova (u dalјem tekstu: Ministarstvo), način i postupak dodele i kriterijumi i merila za njihovu dodelu.

**Vrste nagrada i priznanja**

Član 2.

Nagrade se dodelјuju u vidu godišnje nagrade, prigodne nagrade**, nenovčane nagrade\*** i novčane nagrade, a priznanja se dodelјuju u vidu medalјe i zahvalnice.

\*Službeni glasnik RS, broj 159/2020

Član 3.

Godišnja nagrada predstavlјa nagradu koja se dodelјuje zaposlenom za ostvarene izuzetne rezultate u obavlјanju policijskih poslova, očuvanju i unapređenju bezbednosti, odnosno za drugi radni doprinos u toku kalendarske godine.

Godišnja nagrada se dodelјuje za kategorije najhrabriji policijski službenik, najposvećeniji policijski službenik i omilјeni kolega.

Godišnja nagrada dodelјuje se u vidu statue i/ili u novcu u visini najviše do dve prosečne neto plate isplaćene u Ministarstvu u mesecu koji prethodi mesecu isplate godišnje nagrade.

**Član 4.\***

**Prigodna nagrada predstavlјa nagradu koja se može dodeliti za dugogodišnji savestan i profesionalni rad zaposlenom tokom trajanja radnog odnosa, zaposlenom prilikom odlaska u penziju, zaposlenom kome sporazumno prestaje radni odnos u Ministarstvu, kao i pojedincu van Ministarstva za izuzetan doprinos i postignute rezultate u oblasti unutrašnjih poslova, odbrane i bezbednosti.\***

**Prigodna nagrada dodelјuje se u vidu poklona oružja ili druge pokretne stvari u vidu ručnog sata, bodeža ili sablјe.\***

**Oružje se može dodeliti ako su ispunjeni uslovi iz stava 1. ovog člana i uslovi predviđeni propisima o nabavlјanju, držanju i nošenju oružja i municije.\***

**Ako se kao prigodna nagrada dodelјuje oružje, zaposlenom prilikom odlaska u penziju ili zaposlenom kome je sporazumno prestao radni odnos u Ministarstvu, izuzetno se može dodeliti osnovno službeno oružje kojim je bio zadužen.\***

**Vrednost poklonjene pokretne stvari može biti u visini najviše do dve prosečne neto plate isplaćene u Ministarstvu u mesecu koji prethodi mesecu isplate godišnje nagrade.\***

\*Službeni glasnik RS, broj 64/2020

**Član 4a\***

**Nenovčana nagrada predstavlјa nagradu koja se dodelјuje zaposlenom za rezultate rada postignute u Ministarstvu i doprinos u oblasti unutrašnjih poslova\*, kao i pojedincu van Ministarstva za izuzetan doprinos i postignute rezultate u oblasti unutrašnjih poslova, odbrane i bezbednosti\*\*.\***

**Nenovčana nagrada dodelјuje se u vidu boravka u objektima Ministarstva namenjenim za odmor, kao i objektima organa/pravnih lica sa kojima Ministarstvo ima zaklјučen sporazum.\***

**Nenovčana nagrada iz stava 2. ovog člana dodelјuje se zaposlenom\*** **i pojedincu iz stava 1. ovog člana\*\*** **sa jednim članom porodice ili pratiocem, u trajanju\*** **do deset dana\*\*\*.\***

\*Službeni glasnik RS, broj 159/2020

\*\*Službeni glasnik RS, broj 24/2021

\*\*\*Službeni glasnik RS, broj 80/2022

Član 5.

Novčana nagrada predstavlјa nagradu koja se dodelјuje zaposlenom**, odnosno pojedincu angažovanom po osnovu ugovora van radnog odnosa u Ministarstvu,\*** za ostvarene izuzetne rezultate u konkretnom događaju, a koji je u vezi sa obavlјanjem policijskih poslova, kao i za drugi radni doprinos.

**Novčana nagrada predstavlјa i nagradu koja se dodelјuje pojedincu van Ministarstva za izuzetan doprinos i postignute rezultate u oblasti unutrašnjih poslova, odbrane i bezbednosti.\*\***

Visina novčane nagrade iz stava 1. ovog člana iznosi najviše do jedne prosečne neto plate isplaćene u Ministarstvu u mesecu koji prethodi mesecu isplate godišnje nagrade.

\*Službeni glasnik RS, broj 83/2021

\*\*Službeni glasnik RS, broj 80/2022

Član 6.

Medalјa predstavlјa priznanje u vidu odličja koje se može dodeliti kao medalјa za hrabrost, medalјa za posvećenost službi i medalјa za zasluge.

Član 7.

Medalјa za hrabrost ima tri stepena (zlatna, srebrna i bronzana) i dodelјuje se policijskom službeniku za učinjeno delo u kome je iskazana izuzetna lična hrabrost i požrtvovanost i u kome je došlo do zaštite lјudskih života ili materijalnih dobara.

Medalјa za hrabrost može se dodeliti i posmrtno članovima uže porodice policijskog službenika koji je izgubio život u obavlјanju službe ili povodom obavlјanja službe.

Članovima uže porodice, u smislu ovog pravilnika, smatraju se: supružnik, vanbračni partner, deca, usvojenici, unuci, roditelјi, usvojitelјi i braća i sestre policijskog službenika.

Medalјa za hrabrost prvog i drugog stepena izrađena je u prečniku 40 mm (±1%) i masi 45 g (±1%), dok je medalјa trećeg stepena izrađena u prečniku 40 mm (±1%) i masi 32 g (±1%).

(a) medalјa za hrabrost prvog stepena je izrađena od srebra čistoće 925/000 koja je galvanski presvučena zlatom;

(b) medalјa za hrabrost drugog stepena je izrađena od srebra čistoće 925/000;

(c) medalјa za hrabrost trećeg stepena je izrađena od bakra (99% Cu).

Na licu medalјe, u centralnom delu nalazi se tekst MEDALjA ZA HRABROST (ćirilično pismo, font BOOKMAN OLD STYLE), koji je oivičen dekorativnim floralnim ornamentom, dok se po obodu medalјe nalazi tekst MINISTARSTVO UNUTRAŠNјIH POSLOVA (ćirilično pismo, font ARIAL), koji je dvema tačkama odvojen od teksta REPUBLIKA SRBIJA (ćirilično pismo, font ARIAL). Lice medalјe je obojeno plavom bojom. Na naličju medalјe u centralnom delu nalazi se mali grb Republike Srbije oivičen lovorovim vencem. Naličje medalјe je obojeno plavom bojom.

Na vrhu medalјe nalazi se trougaoni nosač izrađen od crvene moarirane svile.

Sastavni deo medalјe je vrpca zamenica crvene boje dimenzija 36 x 9 mm. Na vrpci zamenici se nalaze uzdužno postavlјeni metalni pravougaonici koji označavaju stepen medalјe – tri za prvi stepen, dva za drugi stepen i jedan za treći stepen. Na vrpci zamenici za medalјu za hrabrost metalni pravougaonici su od bakra koji je galvanski presvučen zlatom.

Medalјa se dodelјuje sa kožnom kutijom i kožnim tubusom crvene boje kao i odgovarajućom povelјom. Na kutiji i tubusu nalazi se utisnut prikaz značke Ministarstva.

Član 8.

Medalјa za posvećenost službi ima tri stepena (zlatna, srebrna i bronzana) i dodelјuje se zaposlenom u Ministarstvu za kontinuiran, višegodišnji doprinos na unapređenju rada i ugleda Ministarstva.

Medalјa za posvećenost službi prvog i drugog stepena izrađena je u prečniku 40 mm (±1%) i masi 45 g (±1%), dok je medalјa trećeg stepena izrađena u prečniku 40 mm (±1%) i masi 32 g (±1%).

(a) medalјa za posvećenost službi prvog stepena je izrađena od srebra čistoće 925/000 koja je galvanski presvučena zlatom;

(b)medalјa za posvećenost službi drugog stepena je izrađena od srebra čistoće 925/000;

(c) medalјa za posvećenost službi trećeg stepena je izrađena od bakra (99% Cu).

Na licu medalјe, u centralnom delu nalazi se tekst MEDALjA ZA POSVEĆENOST SLUŽBI (ćirilično pismo, font BOOKMAN OLD STYLE), koji je oivičen dekorativnim floralnim ornamentom, dok se po obodu medalјe nalazi tekst MINISTARSTVO UNUTRAŠNјIH POSLOVA (ćirilično pismo, font ARIAL), koji je dvema tačkama odvojen od teksta REPUBLIKA SRBIJA (ćirilično pismo, font ARIAL). Lice medalјe je obojeno plavom bojom. Na naličju medalјe u centralnom delu nalazi se mali grb Republike Srbije oivičen lovorovim vencem. Naličje medalјe je obojeno plavom bojom.

Na vrhu medalјe nalazi se trougaoni nosač izrađen od crvene moarirane svile.

Sastavni deo medalјe je vrpca zamenica crvene boje dimenzija 36 x 9 mm. Na vrpci zamenici se nalaze uzdužno postavlјeni metalni pravougaonici koji označavaju stepen medalјe – tri za prvi stepen, dva za drugi stepen i jedan za treći stepen. Na vrpci zamenici za medalјu za posvećenost službi metalni pravougaonici su od bakra koji je galvanski presvučen srebrom.

Medalјa se dodelјuje sa kožnom kutijom i kožnim tubusom crvene boje kao i odgovarajućom povelјom. Na kutiji i tubusu nalazi se utisnut prikaz značke Ministarstva.

Član 9.

Medalјa za zasluge ima tri stepena (zlatna, srebrna i bronzana) i dodelјuje se zaposlenom u Ministarstvu i pojedincu van Ministarstva za izuzetan doprinos i postignute rezultate u oblasti unutrašnjih poslova, odbrane i bezbednosti.

Medalјa za zasluge prvog i drugog stepena izrađena je u prečniku 40 mm (±1%) i masi 45 g (±1%), dok je medalјa trećeg stepena izrađena u prečniku 40 mm (±1%) i masi 32 g (±1%).

(a) medalјa za zasluge prvog stepena je izrađena od srebra čistoće 925/000 koje je galvanski presvučeno zlatom;

(b) medalјa za zasluge drugog stepena je izrađena od srebra čistoće 925/000;

(c) medalјa za zasluge trećeg stepena je izrađena od bakra (99% Cu).

Na licu medalјe, u centralnom delu nalazi se tekst MEDALjA ZA ZASLUGE (ćirilično pismo, font BOOKMAN OLD STYLE), koji je oivičen dekorativnim floralnim ornamentom, dok se po obodu medalјe nalazi tekst MINISTARSTVO UNUTRAŠNјIH POSLOVA (ćirilično pismo, font ARIAL), koji je dvema tačkama odvojen od teksta REPUBLIKA SRBIJA (ćirilično pismo, font ARIAL). Lice medalјe je obojeno plavom bojom. Na naličju medalјe u centralnom delu nalazi se mali grb Republike Srbije oivičen lovorovim vencem. Naličje medalјe je obojeno plavom bojom.

Na vrhu medalјe nalazi se trougaoni nosač izrađen od crvene moarirane svile.

Sastavni deo medalјe je vrpca zamenica crvene boje dimenzija 36 x 9 mm. Na vrpci zamenici se nalaze uzdužno postavlјeni metalni pravougaonici koji označavaju stepen medalјe – tri za prvi stepen, dva za drugi stepen i jedan za treći stepen. Na vrpci zamenici za medalјu za zasluge metalni pravougaonici su od bakra.

Medalјa se dodelјuje sa kožnom kutijom i kožnim tubusom crvene boje kao i odgovarajućom povelјom. Na kutiji i tubusu nalazi se utisnut prikaz značke Ministarstva.

Član 10.

Izgled, forma i sadržina medalјa odštampan je uz ovaj pravilnik i čini njegov sastavni deo.

Član 11.

Zahvalnica predstavlјa pisano priznanje organima teritorijalne autonomije i lokalne samouprave, drugim organima i ustanovama, nevladinim i drugim organizacijama i pojedincima, kao i policijskim službenicima stranih država za ostvarenu međunarodnu policijsku saradnju ili uspešno izvedene akcije na polјu suzbijanja međunarodnog kriminala.

Zahvalnica se dodelјuje i zaposlenom u Ministarstvu za radni doprinos.

**Način i postupak za dodelu nagrada i priznanja**

Član 12.

Za postupak dodele nagrada i priznanja obrazuje se Komisija za nagrađivanje, **ako ovim pravilnikom nije drugačije propisano\***.

Predsednika i zamenika Komisije za nagrađivanje i tri člana imenuje rešenjem ministar unutrašnjih poslova (u dalјem tekstu: ministar), na period od tri godine.

Komisija za nagrađivanje razmatra predloge za dodelu nagrada i priznanja i dostavlјa ih ministru, zajedno sa svojim stavom, na konačno odlučivanje.

Izbor za godišnju nagradu u kategoriji omilјeni kolega vrši se elektronskim glasanjem od strane zaposlenih u Ministarstvu, putem Intranet stranice Ministarstva.

**Izuzetno, ministar može dodeliti nagradu i priznanje, bez predloga i stava propisanih ovim pravilnikom.\***

\*Službeni glasnik RS, broj 80/2022

Član 13.

Predlog za dodelu nagrada i priznanja može podneti rukovodilac organizacione jedinice u kojoj je raspoređen **ili je bio raspoređen\*** zaposleni u Ministarstvu, kao i rukovodilac organizacione jedinice sa kojom organ teritorijalne autonomije i lokalne samouprave, drugi organ i ustanova, nevladina i druga organizacija ili pojedinac ostvaruje saradnju**, odnosno rukovodilac organizacione jedinice iz čijeg delokruga su poslovi u kojima je postignut izuzetan doprinos i rezultati u oblasti unutrašnjih poslova, odbrane i bezbednosti.\*\*\***

Direktor policije i rukovodioci organizacionih jedinica koji u vršenju poslova svog delokruga ostvaruju međunarodnu saradnju, dostavlјaju predlog za dodelu priznanja policijskim službenicima stranih država za ostvarenu međunarodnu policijsku saradnju ili uspešno izvedene akcije na polјu suzbijanja međunarodnog kriminala.

Predlog za dodelu nagrada i priznanja dostavlјa se Komisiji za nagrađivanje**\*\***.

**Predlog za dodelu prigodne nagrade iz člana 4. ovog pravilnika zaposlenima kojima je prestao radni odnos može se podneti najkasnije\*** **šest meseci\*\*** **po konačnosti rešenja o prestanku radnog odnosa.\***

\*Službeni glasnik RS, broj 64/2020

\*\*Službeni glasnik RS, broj 159/2020

\*\*\*Službeni glasnik RS, broj 80/2022

Član 14.

Predlog za dodelu nagrada i priznanja dostavlјa se u pisanoj formi i mora da sadrži: ime i prezime, naziv radnog mesta **na kojem je raspoređen ili je bio raspoređen\*** i čin/zvanje zaposlenog, naziv organizacione jedinice u kojoj je zaposlen, opis dela, akcije ili izuzetnog podviga zbog kojeg se predlaže dodela nagrada ili priznanja, utvrđeno činjenično stanje i obrazloženje razloga za dodelu nagrade ili priznanja.

\*Službeni glasnik RS, broj 64/2020

Član 15.

Nagrade i priznanja dodelјuje ministar, a uručuje ih ministar ili lice koje on odredi.

**Izuzetno, po ovlašćenju ministra, prigodnu nagradu u vidu poklona oružja, na način propisan ovim pravilnikom, može dodeliti i direktor policije.\***

Nagrade i priznanja svečano se uručuju na Dan Ministarstva, a izuzetno se mogu uručiti i drugog dana, ako za tim postoji potreba.

Godišnja nagrada dodelјuje se početkom kalendarske godine, za rezultate i doprinos ostvarene u prethodnoj kalendarskoj godini.

\*Službeni glasnik RS, broj 64/2020

**Kriterijumi i merila za dodelu nagrada i priznanja**

Član 16.

Kriterijum za dodelu nagrade ili priznanja predstavlјa doprinos svakog pojedinca koji svojim radom, aktivnošću, angažovanjem ili rezultatima doprinese izvršavanju, razvoju ili unapređenju policijskih poslova, očuvanju i unapređenju bezbednosti.

Merila predstavlјaju vrednovanje svakog pojedinačnog doprinosa iz stava 1. ovog člana, odnosno ocenu:

1) nadprosečnih rezultata u obavlјanju poslova i zadataka;

2) zasluga u razvoju ili unapređenju poslova iz nadležnosti Ministarstva, a u vezi su sa obavlјanjem policijskih poslova;

3) izlaganja životnoj ili zdravstvenoj opasnosti radi otkrivanja izvršilaca krivičnog dela, prilikom izvršavanja poslova zaštite i spasavanja lјudi i imovine ili prilikom operativnih akcija Ministarstva koje svojim rezultatima afirmišu poslove i rad Ministarstva kao celine;

4) učešća u međunarodnim aktivnostima od izuzetnog značaja za bezbednost Republike Srbije ili međunarodni ugled Ministarstva unutrašnjih poslova;

5) uštede i racionalizacije trošenja budžetskih sredstava, kao i kapaciteta Ministarstva;

6) projektnih ili drugih aktivnosti koje su dovele do kvalitativnih i kvantitativnih rezultata koji su ispunili specifične cilјeve i svrhu projekta, odnosno uspostavili operativni sistem rada, veb orijentisan informacioni sistem, odnosno na bilo koji drugi način dali značajan doprinos unapređenju poslova iz nadležnosti Ministarstva i

7) naučno-istraživačkog rada koji doprinosi unapređenju poslova iz nadležnosti Ministarstva.

**Završna odredba**

Član 17.

Ovaj pravilnik stupa na snagu narednog dana od dana objavlјivanja u „Službenom glasniku Republike Srbije”.

01 broj 4309/18-4

U Beogradu, 18. maja 2018. godine

Ministar,

dr **Nebojša Stefanović,** s.r.

**ODREDBE KOJE NISU UNETE U „PREČIŠĆEN TEKST“ PRAVILNIKA**

*Pravilnik o izmenama i dopunama Pravilnika o nagradama i priznanjima u Ministarstvu unutrašnjih poslova: „Službeni glasnik RS“, broj 159/2020-77*

**Član 4.**

**Komisija za nagrađivanje će po odredbama ovog pravilnika razmatrati i sve predloge za dodelu prigodne nagrade koji su dostavlјeni Komisiji, a nisu rešeni do stupanja na snagu ovog pravilnika.**

**Član 5.**

**Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.**

Prilozi

[Prilog 1 - Medalјa za hrabrost](http://www.pravno-informacioni-sistem.rs/SlGlasnikPortal/prilozi/1.html%26doctype%3Dreg%26x-filename%3Dtrue%26regactid%3D434238)

[Prilog 2 - Medalјa za posvećenost službi](http://www.pravno-informacioni-sistem.rs/SlGlasnikPortal/prilozi/2.html%26doctype%3Dreg%26x-filename%3Dtrue%26regactid%3D434238)

[Prilog 3 - Medalјa za zasluge](http://www.pravno-informacioni-sistem.rs/SlGlasnikPortal/prilozi/3.html%26doctype%3Dreg%26x-filename%3Dtrue%26regactid%3D434238)